জনগোষ্ঠীয় সংগঠনৰ নেতৃবৃন্দ আৰু সোঁপিনে ঝংকাৰৰ পিতৃ হৰেণ শইকীয়া।
যোৱা ২৪ ফেব্ৰুৱাৰিত ডিফু জিলা সত্ৰ ন্যায়াধীশ আদালতে দোষী সাব্যস্ত কৰা ১২ জন দোষীৰ পক্ষত থিয় দিছে সদৌ ভাৰত কাৰ্বি ছাত্ৰ সন্থাৰ লগতে ৭ টা জাতি-জনগোষ্ঠীয় সংগঠন।
বুধবাৰে সংগঠনকেইটাৰ নেতৃত্বই দিচপুৰ প্ৰেছ ক্লাৱত এক সংবাদমেল সম্বোধন কৰি ডিফু জিলা সত্ৰ ন্যায়াধীশ আদালতে প্ৰদান কৰা ঝংকাৰ হত্যাকাণ্ডৰ ৰায়ক লৈ অসন্তুষ্টি প্ৰকাশ কৰা দেখিবলৈ পোৱা গ'ল।
'ন্যায়িক ব্যৱস্থাই দোষী সাব্যস্ত কৰা ১২ জন অভিযুক্তৰ আৰু এটা শুনানি আছে। সেই শুনানিৰ পূৰ্বে আমি আদালতত আপীল কৰিব বিচাৰো যে দোষীৰ বিৰুদ্ধে কোনোধৰণৰ ফটো বা ভিডিঅ' ফুটেজ তেনে কোনো তথ্য নাই। তদন্ত প্ৰক্ৰিয়াত অভিযুক্তৰ পৰিয়াল সন্তুষ্ট নহয় তথা সামাজিক সংগঠনসমূহো সুখী নহয়।' কাৰ্বি ছাত্ৰ সন্থাৰ সাধাৰণ সম্পাদক বিক্ৰম হানছেই সংবাদমেলত এইদৰে কয়।
আনকি ঝংকাৰক দলবদ্ধভাৱে আক্ৰমণ কৰাৰ সময়ত ঝংকাৰৰ পিতৃ হৰেণ শইকীয়া নিজে ঘটনাস্থলীত উপস্থিত নাছিল বুলি গুৰুতৰ অভিযোগ তোলে সংগঠনকেইটাৰ নেতৃত্বই।
ইয়াৰোপৰি ইয়াৰ বিৰুদ্ধে উচ্চ ন্যায়ালয়ৰ পৰা উচ্চতম ন্যায়ালয়ৰ কাষ চপাৰো হুংকাৰ দিয়ে হানছেই।
উল্লেখযোগ্য যে, আদালতৰ ৰায়ক কেন্দ্ৰ কৰি আজি দিচপুৰ প্ৰেছ ক্লাৱত সদৌ ভাৰত কাৰ্বি ছাত্ৰ সন্থা, সদৌ ৰাভা ছাত্ৰ সন্থা, সদৌ দেউৰী ছাত্ৰ সন্থা, সদৌ অসম সোণোৱাল কছাৰী ছাত্ৰ সন্থা, সদৌ ভাৰত জনজাতীয় ছাত্ৰ সন্থা, আম্ৰি কাৰ্বি ছাত্ৰ সন্থাকে ধৰি বহুকেইটা সংগঠনৰ নেতৃবৰ্গই সংবাদমেল সম্বোধন কৰিছিল।
তদুপৰি, ডিফু জিলা সত্ৰ ন্যায়াধীশ আদালতে সোমবাৰে ২০১৩ চনৰ ঝংকাৰ শইকীয়াৰ নৃশংস হত্যাকাণ্ডৰ ৰায়দান দি ইয়াৰ লগত জড়িত ১২ গৰাকী লোকক দোষী সাব্যস্ত কৰাৰ লগতে অন্য চাৰিগৰাকী লোকক নিৰ্দোষী ঘোষণা কৰে।
শুকুৰবাৰে দোষী সাব্যস্ত হোৱা লোকসকলৰ শাস্তি ঘোষণা কৰা হ'ব বুলি জানিব পৰা গৈছে।
উল্লেখযোগ্য যে, প্ৰায় ৭ বছৰৰ পূৰ্বে অট'ৰিক্সাৰ ভাড়া সম্পৰ্কীয় সামান্য তৰ্কাতৰ্কিৰ পিছত দেউতাকৰ সন্মুখতে ঝংকাৰ শইকীয়া নামৰ কিশোৰজন আৰু দেউতাকক নিৰ্মমভাৱে প্ৰহাৰ কৰিছিল কেইজনমান অট'ৰিক্সা চালক আৰু একাংশ সহযোগীয়ে। ঘটনাটোত বেয়াকৈ আহত হোৱাৰ পিছত ১ জুলাইত চিকিৎসালয়ত মৃত্যু হৈছিল ঝংকাৰৰ।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
